ደቂ ኣንስትዮ ዘግለለ፥ ውድብ ኮምኒስት ቻይና መዓልታዊ 137 ደቂ ኣንስትዮ፡ ብመጻምደንን ቤተሰበንን ይቕተላ ዋላ`ኳ መንግስቲ ኣሜሪካ ካብ 1963 ጀሚሩ ዘይምዕሩይ ክፍሊት ንማዕረ ስራሕ ኣጊዱ እንተነበረ፡ ብገምጋም ሕጂ'ውን ደቀንስትዮ 80% ሚእታዊት ናይቲ ደቂተባዕትዮ ዝክፈሎም ክፍሊት እየን ዝኽፈላ ዘለዋ። ብተዛማዲ ኤስያውያን ደቂ ኣንስትዮ ዝሓሸ ክፍሊት ክረኽባ ከለዋ፡ ጸለምትን ቋንቋ ስጳኛ ዝዛረባ [ደቂ ላቲን ኣሜሪካ] ደቂ ኣንስትዮን ዝውሃበን ክፍሊት ኣዝዩ ትሑት ከምዝኾነ መንግስታዊ ሓበሬታ የመልክት። ተጣበቕቲ ማዕረ ክፍሊት ነቲ ኣብ ክፍሊት ዝርአ ዘይምዕሩይነት ብዝምልከት ኣገባብ ዝተኸተለ ምምሕያሽ ሕግታት ኪግበር፡ ብፍላይ ኣብቲ ንወልዲ ዝውሃብ ዓመታዊ ዕረፍትን ወልዲ ቆልዑ ንምክንኻን ዘውጽእዎ ወጻኢታትን ኣብ ዝምልከቱ ጉዳያት ምምሕያሻት ኪግበር ጸዊዖም። ክልእ ፍታሕ ዘድልዮም ጉዳያት`ውን ኣልዒሎም። ናይ 'ቀደም ደሞዝካ' ክንደይ ነይሩ ዝብል ሕቶ ደው ይበል ኣብ ገለ ግዝእታት ኣሜሪካ፡ ኣስራሕቲ ነቶም ኣብ ትካላቶም ክሰርሑ ዘመልክቱ ሰራሕተኛታት ክንደይ ትኽፈሉ ኔርኩም ዝብል ሕቶ ከይሓቱ ከልኪለን። ካሊፎርንያ፡ ማሳቹሴትስ፡ ኒው ዮርክን ፖርቶ ሪኮን ገለ ካብተን ኣስራሕቲ ነቶም ሰራሕተኛታቶም ናይ ቀደም ደሞዞም ከይሓቱ ዝኸልከላ ግዝኣታት ክኾና ከለዋ፡ ካልኦት 20 ድማ ተመሳሳሊ ስጉምቲ ክወስዳ ይሓስባ ኣለዋ። እቲ ሕጊ፡ ነቲ ዝጸንሐ ታሪኻዊ ዘይማዕርነታዊ ናይ ደሞዝ ክፍሊትን ዘተን ብምውጋድ ነቲ ዘሎ ናይ ደሞዝ ፍልልይ ዓንኬል ንምስባር ዝዓለመ ኢዩ። እቲ ሕጊ፡ ኣብ 2017 ብወግዒ ንህዝቢ ክግለጽ ከሎ፡ ዕላምኡ ነቲ ዝጸንሐ ዘይምዕሩይ ናይ ደሞዝ ኣከፋፍላ ንምውጋድን ንደቀንስትዮን ዘይጸዓዱ ኣሜሪካውያን ዝውሃብ ደሞዝ ፍታሕ ንኽህብ ዝዓለመ ኢዩ ኢላ ኣብ ኒው ዮርክ ናይ ሰብኣዊ መሰላት ተጣባቒት፡ ካርመሊን ማላሊስ። ደቂተባዕትዮ ክንደይ ከምዝኽፈሉ ንመሳርሕቶም ደቀንስትይ ክሕብሩ ኣለዎም ንብዙሓት ብዛዕባ ገንዘብ ምዝራብ ኣጸጋሚ ክኸውን ይኽእል። ሓደ ኣብዚ ቐረባ ዝተገብረ መጽናዕቲ ከምዘመልክቶ፡ ሓደ ካብ ሓሙሽተ ኣሜሪካውያን ንዝኾነ ሰብ ኣንተላይ ንመጻምድቶም ደሞዞም ክንደይ ከምዝኾነ ኣይነግሩን ኢዮም። እዚ ደሞዝካ ብምስጢር ናይ ምሓዝ ጉዳይ ነቲ ዘይምዕሩይ ናይ ደሞዝ ክፍሊት ክቕጽል ይሕግዝ ይብሉ ገለ ሰባት። ኣንጄላ ኮርኔል ዝተባህለት ኣብ ኮርኔል ናይ ሕጊ ቤት ትምህርቲ ኣማአሓዳሪት ምስ ኒዮር ታይምስ ኣብ ዝገበረቲ ቃለ መሕተት፡ እዚ ደሞዝካ ብምስጢር ናይ ምሓዝ ኩነት፡ ``ነቲ ብፍላይ ኣብ ናይ ብሕቲ ትካላት ዘሎ ዘይሕጋዊ ናይ ደሞዝ ፍልልይ ንምፍላጥ ኣሸጋሪ ይገብሮ`` ኢላ። ኮርኔል ንሓደ መሳርሕታ ክንደይ ከምዝረክብ ምስሓተተቶ፡ ኣብ ዓመት 50,000 ዶላር ዝያድኣ ከምዝረክብ ፈሊጣ። ኣሰር ኣይስላንድ ምኽታል ኣይስላንድ ጾታዊ ማዕርነት ብምኽባር ኣብ ዓለም ዝተፈልጠት ክትከውን ኮላ፡ ካብ 2018 ንድሓር፡ ኩለን ኣብታ ሃገር ዝርከባ ኩባንያታት ንደቀንስትዮን ደቂተባዕትዮን ማዕረ ደሞዝ ክኸፍላ ብምሕጋጋ፡ ኣብ ዓለም ቀዳመይቲ ሃገር ኮይና። ኣብ ኣይስላንድ ዝርከባ ኩባንያታት ንሰራሕተኛታተን ማዕረ ደሞዝ ከምዝኸፍላ ዘርኢ ምስክር እንተዘይብለን ብሕጊ ይቕጽዓ። ደቀንስትዮ ብዛዕባ ደሞዘን ክዝትያ ምትብባዕ ምስ ደቂተባዕትዮ ብምንጽጻር፡ ደቀንስትዮ ብዛዕባ ምውሳኽ ደሞዝ ብዙሕ ኣይደፍኣሉን እየን። እስታት 57 ሚኢታዊት ናይ ደቂተባዕትዮ ብዛዕባ ደሞዞም ምስ ኣስራሕቶም ክዝትዩ ክፍትኑ ከለው፡ በንጻሩ ደቀንስትዮ 7 ሚኢታዊት ጥራይ ከምዝፍትና ሓደ ዝተኻየደ መጽናዕቲ ኣመልኪቱ። ስለዚ፡ እንተድኣ፡ ምስቶም ኣስራሕቲ ብዛዕባ ደሞዝ ዘተ እንተዘይተኻዪዱ፡ ኩባንያታት ሕጂ`ውን ንደቂተባዕትዮ ዝያዳ ደሞዝ ክህብዎም ኢዮም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
